Urmărire ca în filmele de acţiune în Suceava. Prins de poliţie, un bărbat beat a pretins că este fratele său.
Poliţia a încercat să oprească maşina care mergea în zig zag şi evita la limită coliziunea cu alte autoturisme. La secţie, tânărul în vârstă de 20 de ani a încercat să se legitimeze cu datele fratelui său, cu şase ani mai mare. Bărbatul a fost reţinut pentru 24 de ore.
Pe străzile din Suceava s-a desfăşurat o scenă similară cu cele din filmele de acţiune, în momentul în care un echipaj de poliţie a reparat o maşină care mergea într-un mod haotic.Poliţia a încercat să oprească maşina care mergea în zig zag şi evita la limită coliziunea cu alte autoturisme, relatează Ziarul de Suceava. Şoferul maşinii nu i-a băgat în seamă pe poliţişti şi şi-a continuat drumul haotic.În cele din urmă, poliţiștii au reuşit să îl oprească pe şofer şi i-au cerut documentele personale. Iniţial, bărbatul a încercat să fugă, însă a fost prins de agenţi şi dus la sediul poliţiei din Suceava.La secţie, tânărul în vârstă de 20 de ani a încercat să se legitimeze cu datele fratelui său, cu şase ani mai mare. Bărbatul a fost testat cu aparatul etilotest, rezultatul fiind de 0,97 mg/l alcool pur în aerul expirat.Polițiștii au întocmit un dosar penal pentru săvârșirea infracțiunilor de "conducerea unui vehicul fără permis de conducere" și "conducerea unui vehicul sub influența alcoolului sau a altor substanțe" şi l-au reţinut pe bărbat pentru 24 de ore.